cyanic-selkie/wikianc huggingface dataset:
Mégara
Mégara on Kreikan kaupunki ja samanniminen kunta (Δήμος Μεγαρέων, Dímos Megaréon), joka sijaitsee Länsi-Attikan alueyksikössä Attikan alueella. Koko kunnan pinta-ala on 330,3 neliökilometriä ja väkiluku 36 924. Varsinaisen Mégaran kaupungin väkiluku on 23 456 (vuonna 2011).
Historia
pienoiskuva|vasen|upright=0.96|[[Megara|Antiikin Megaran raunioita.]] pienoiskuva|vasen|upright=0.96|Nykyisen Mégaran kaupungin Plateía Iróon -aukio (”Sankarien aukio”).
Antiikki
Antiikin ajan Megara oli doorilainen kaupunki Korinthian ja joonialaisen Attikan eli Ateenan kaupunkivaltion muodostaneen alueen välillä. Se oli usein sodassa Ateenan kanssa muun muassa Salamiin saaren hallinnasta. Geometrisella ja arkaaisella kaudella Megara oli merkittävä siirtokuntien perustaja, ja sieltä tulleet asuttajat perustivat muun muassa Byzantionin ja Khalkedonin.
Persialaissotien jälkeen Megara liittyi Spartan johtamaan peloponnesolaisliittoon. Ennen peloponnesolaissotaa Megara tuki Korinttia sen sodassa Korkyraa vastaan, minkä johdosta Ateena asetti Megaran kauppasaartoon vuonna 431 eaa. Spartalaiset vaativat Ateenaa lopettamaan kauppasaarron, mutta ateenalaiset eivät suostuneet tähän. Tämä oli yhtenä syynä peloponnesolaissotiin.
Myöhempinä aikoina Megara ei ollut merkittävä kaupunki, ja sen historiasta tiedetään vain vähän. Se säilyi kuitenkin olemassa läpi roomalaisen kauden ja keskiajan. Kaupungin paikka autioitui 1500-luvulla.
Nykyinen kaupunki
Nykyinen Mégaran kaupunki on syntynyt antiikin aikaisen kaupungin paikalle Kreikan itsenäistymisen jälkeen, ja omaksunut antiikin aikaisen kaupungin nimen. Se on seudun maatalouden ja siihen liittyvän teollisuuden keskus, ja se on hyötynyt Pireuksen ja Kórinthoksen välisen rannikkoalueen nopeasta teollistumisesta.
Mégaran nähtävyyksiin kuuluu muun muassa Mégaran arkeologinen museo. Antiikin aikaisia rakennusjäänteitä kaupungissa on vain vähän. Merkittävin kirkko on Mégaran ja Salamiin hiippakunnan piispanistuin Neitsyt Marian kuolonuneen nukkumisen katedraali (Kathedrikós Naós Koimíseos Theotókou). Kaupungissa sijaitsee yleisilmailun käytössä oleva Mégaran lentoasema (MEGAP).
Nykyinen Mégaran kunta muodostui, kun Mégara ja Néa Péramos yhdistyivät vuoden 2011 alussa Kallikrates-suunnitelman mukaisesti.
Kunnan osat
pienoiskuva|upright=0.84|Mégaran kaupunkia.
Vuoden 2011 kuntauudistuksesta lähtien Mégaran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Eldece Clarke-Lewis
Eldece Clarke-Lewis (o.s. Clarke, s. 13. helmikuuta 1965) on entinen bahamalainen yleisurheilija ja olympiavoittaja, joka kilpaili pikajuoksussa.
Clarke-Lewis kilpaili olympialaisissa 100 metrin juoksussa Los Angelesissa 1984 ja Atlantassa 1996. Molemmilla kerroilla hän karsiutui jatkosta toisissa alkuerissä. Bahaman 4×100 metrin viestijoukkueessa hän sijoittui Los Angelesissa kuudenneksi. Atlantassa hän oli mukana hopeaa voittaneessa joukkueessa. Sydneyn olympialaisissa 2000 hän juoksi joukkueessa alku- ja välierissä ja sai kultamitalin kun toisella kokoonpanolla juossut Bahaman joukkue voitti loppukilpailun.
Sisäratojen MM-kilpailuissa Clarke-Lewis karsiutui välierissä 60 metrin juoksussa Pariisissa 1997. Ulkoratojen MM-kilpailuissa hän kilpaili 100 metrin juoksussa Göteborgissa 1995, jossa karsiutui jatkosta toisissa alkuerissä ja Ateenassa 1997, jossa karsiutui välierissä. 4x100 metrin viestissä hän sijoittui Göteborgissa 1995 neljänneksi ja Ateenassa 1997 kuudenneksi. Sevillan MM-kisoissa 1999 Bahama voitti pikaviestin ja myös Clarke-Lewis sai kultamitalin juostuaan joukkueessa alkuerissä.
Kunnian kentät (kirja)
Kunnian kentät – Tarinaa Dingosta on vuonna 1985 julkaistu Kari Levolan kirja Dingo-yhtyeestä. Kirjassa kerrotaan yhtyeen ja sen jäsenten menneisyydestä sekä seurataan yhtyeen kiertue-elämää. Kirja julkaistiin syksyllä 1985 samoihin aikoihin Dingon samannimisen Kunnian kentät -maxisinglen kanssa. Kirjan kustansi Artmix.
Komentoliittymä
thumb|220px|[[Bashin komentoliittymä.]] thumb|220px|[[Free Pascalin kääntäjää käytetään Cygwinin komentoriviltä.]]
Komentoliittymä, komentorivi eli komentokehote (, CLI) on tapa järjestää ihmisen ja tietokoneen välinen kommunikointi. Vaikka komentoliittymää voisi pitää graafisen käyttöliittymän vastakohtana, käytännössä vertailu ei ole aivan osuva. Komentoliittymää käytetään usein erikoistapauksissa, kuten tieteellisen tutkimuksen käyttämissä sovelluksissa, monien laitteiden käyttöliittymissä tai näkövammaisille tarkoitetuissa sovelluksissa. Perinteisesti Unixeissa ja Linuxissa komentoliittymä on ollut näkyvässä asemassa järjestelmän ylläpidossa. Tyypillisin komentoliittymässä ajettava ohjelma on komentotulkki. Komentoliittymästä käytetään myös nimityksiä konsoli, terminaali ja pääte etenkin kun tarkoitetaan pääte-emulaattoria.
Komentorivin käyttö
Komentoliittymässä ajetaan tyypillisesti komentotulkkia. Tällöin käyttäjä kirjoittaa komentoriville käynnistettävän ohjelman nimen tai komentotulkin sisäisen komennon mahdollisine parametreineen ja painaa syöttöpainiketta, jolloin komentotulkki käsittelee käskyn ja tulostaa vastineen näytölle. Suoritteen jälkeen tietokone jää odottamaan uutta komentoa. Tietokoneen ollessa valmis vastaanottamaan komennon sen merkkinä on komentokehote.
Komentokehote MS-DOS/Windows-ympäristössä päättyy kulmasulkuun (>).
Unix-tyylisissä käyttöjärjestelmissä se päättyy tyypillisesti $-merkkiin (Bourne shell) tai %-merkkiin (C shell), sekä ylikäyttäjällä (root) #-merkkiin, mutta on käyttäjän muokattavissa.
Komentoliittymän käyttö ei välttämättä vaadi suurta järjestelmän tuntemusta, sillä komennot ovat usein lyhennyksiä selväkielisistä englanninkielisistä sanoista, ja niille on yleensä saatavilla käytönaikainen ohje komennoilla help tai man.
Historiaa
Komentoliittymä periytyy teletype-laitteiden ajalta, jolloin tietokoneen käyttö oli suoraviivaista komentojen ja suoritteiden vuorottelua. Tämä sijoittuu yhteen varhaiseen interaktiiviseen tietojenkäsittelyyn eräajon jälkeen. Sama käyttömalli jatkui kun kuvaputkiin perustuvat päätelaitteet ilmestyivät. Komentoliittymä oli pääasiallinen tietokoneiden käyttöliittymä, kunnes tekniikan kehitys loi edellytykset grafiikan esittämiselle (graafinen pääte) ja graafiselle käyttöliittymälle.
Sovelluksia
pienoiskuva|[[GNU Octaven graafinen käyttöliittymä sekä sen komentoliittymä.]] Komentoliittymää käytetään edelleen sen tuoman selkeyden ja pienempien resurssivaatimusten takia monissa laitteissa ja sovelluksissa. Verrattuna hiirellä tapahtuvaan ikkunoiden selailuun graafisella käyttöliittymällä on komentoliittymä joissakin tapauksissa myös nopeampi tapa ohjata tietokoneen toimintaa. Komentoliittymän käyttö on yleistä tieteellisen tutkimuksen, laitteiden kehittämisen ympäristöissä ja käyttöliittymissä, jotka liittyvät kiinteästi johonkin laitteeseen. Monet ohjelmoijat suosivat komentoliittymää. Komentoliittymän käyttö on väistämätöntä suurtietokoneiden ja muiden erikoisempien tietokoneiden yhteydessä.
Joissakin sovelluksissa on mukana sen oma komentoliittymä. Muun muassa MATLABissa sen graafinen käyttöliittymä tarjoaa vain osan toiminnoista ja loput sen omalla komentoliittymällä.
Komentotulkissa (kuten Bash) on usein mukana ohjelmointiominaisuuksia komentokielen muodossa: ehtolauseet ja toistorakenteet tekevät kielestä Turing-täydellisen.
Tekstiseikkailupelien kuten Colossal Cave Adventure lisäksi varhaiset grafiikkaa näyttävät seikkailupelit käyttivät komentoliittymää ja omaa komentotulkkia kuten Sierran SCI King’s Quest -peleissä.
Rajoituksia
Kuvien ja äänten käsittely luonnollisesti on hyvin hankalaa komentoliittymästä. Vieraan komentoliittymän käyttäminen ilman ohjeita on vaikeaa ilman huolellisesti tehtyä aputoimintoa. Tavalliseen webin selailuun komentoliittymää ei voi suositella, vaikka se onkin mahdollista telnet-yhteyden yli Unix-palvelinkoneella tai Lynx-selaimella.
Tanka
Tanka (, 'lyhyt runo') on japanilainen runouden laji. Tanka jakautuu perinteisesti kahteen lauseeseen. Japanin kielessä tanka kirjoitetaan usein yhteen suoraan riviin, mutta suomessa ja muissa kielissä jaetaan rivit yleensä viiteen tavukappaleeseen muotoon 5-7-5-7-7.
Historia
Tanka-runous (waka) syntyi Japanin Heian-aikakauden (794–1185) aikana. Alussa tanka oli erityisesti hovinaisten käytössä, mutta pian myös zen-munkit alkoivat käyttää runomittaa.
Tanka-runouden pitkän historian ajan suosituin käyttömuoto oli salaisena viestinä rakastavaisten välillä. Saapuessaan kotiin aamuisin, huviteltuaan koko yön rakastajan kanssa, hyvinkasvatetun henkilön oli tapana kirjoittaa välitön kiitosviesti vieraanvaraisuuden iloista. Pieni runo ilmaisi henkilön tunteita ja se lähetettiin joko erikoispaperirasiassa, kirjoitettuna viuhkaan, tai kiedottuna puunoksaan tai yksittäisen kukan varteen. Viesti lähetettiin rakastajalle henkilökohtaisen sanansaattajan avulla, jolle siitä hyvästä annettiin jotain juotavaa, jotta hän pääsisi mahdollisesti liehittelemään talon henkilökuntaa. Tällä välin viestinsaajan tuli kirjoittaa vastaus viestiin ja antaa se viestinviejälle palautettavaksi isännälleen.
Yleensä vastaanottaja oli jonkinlaisen paineen alaisena – kirjoittaja oli luultavasti ollut joko hereillä tai sitoutunut rasittaviin toimiin koko yön, joten runon kirjoittaminen liittyen jollain tavoin edelliseen viestiin, mikä ilmaisi varovasti toisen tunteet, ja joka kiihotti tarpeeksi lähettäjää vastaamaan uudelleen takaisin, ei ollut helppo tehtävä. Tehtävää vaikeutti se, että sanansaattaja tuli saattaa matkoihinsa viestin kanssa, jota hän ei itse ymmärtäisi täysin, mutta jonka rakastettu ymmärtäisi ja jota hän arvostaisi.
Nainen, joka pystyi selviytymään kirjoitustehtävästä herättyään hyvin ansaitusta unestaan omisti enemmän rakastajia ja näin myös varallisuutta kuin toiset. Näiden viestien kirjoittamisesta tuli pian hyväksyttävä taiteenmuoto. Sitä arvostettiin niin paljon, että alettiin järjestää säännöllisesti tanka-runojen kirjoitus- ja lukemiskilpailuja. Keisarit julistivat runokokoelmien saaneen alkunsa vuoden 700 aikoihin.
Tanka-runoja on säilötty japaniksi enemmän kuin mitään muita runomuotoja maailmassa. Muualla kiinnostus on vasta alkanut lisääntyä.
Tekniikka
Japanin kielessä tanka kirjoitetaan usein yhteen suoraan riviin, mutta suomessa ja muissa kielissä jaetaan rivit yleensä viiteen tavukappaleeseen muotoon 5-7-5-7-7 onjia eli tavua. Yleensä yksi rivi sisältää yhden kuvan tai idean; toisin kuin suomalaisessa runoudessa, tanka-runoudessa ei pyritä "kietomaan" rivejä yhteen, tosin parhaassa tankassa viisi riviä sulautuvat saumattomasti yhteen ajatukseen. Muuten tankan kirjoittamiseen ei ole virallisesti mitään tarkkoja sääntöjä. Tanka muistuttaa hyvin paljon haikua.
tai 2/3:
Kolmas tapa on kirjoittaa tanka yhteen, siten että kolmannella rivillä on välähdysmäinen kohta:
Luonne
Tanka-runot ovat usein valittavia. Tankaa käytettiin alun perin ilmaisemaan tunteita, erityisesti ystävien ja rakastavaisten erossa olemisen tuskaa. Perinteisessä tanka-runossa tunteet yleensä kuvattiin kaipauksina. Kaivattiin joko parempia aikoja tai uskollisempia rakastavaisia.
Ammattiministeri
Ammattiministeri on mihinkään puolueeseen sitoutumaton ministeri eli hän ei ole minkään puolueen jäsen eikä toimi minkään puolueen edustajana valtioneuvostossa. Suomessa ammattiministereitä on ollut hallituksessa viimeksi Paavo Lipposen toisessa hallituksessa 1999–2002. Ensin maa- ja metsätalousministerinä oli sitoutumaton Kalevi Hemilä ja häntä seurasi sitoutumaton Raimo Tammilehto. Virkamieshallitus on hallitus, johon kuuluu vain ammattiministereitä.
Vesipäät
Vesipäät (engl. The Stupids) on vuonna 1996 julkaistu seikkailukomedia, joka perustuu Harry Allardin ja James Marshallin samannimiseen lastenkirjasarjaan. Elokuvan pääosia esittävät muun muassa Tom Arnold, Jessica Lundy, Bug Hall, Alex McKenna, Mark Metcalf, Matt Keeslar, Scott Kraft, Victor Ertmanis, Earl Williams, George Chiang ja Max Landis. Elokuvan on ohjannut John Landis. Elokuva oli valtava taloudellinen floppi ja voitti Razzie-palkinnon huonoimmasta miespääosasta.
Magnes (mytologia)
Magnes viittaa kreikkalaisessa mytologiassa kolmeen eri hahmoon:
Time Does Not Heal
Time Does Not Heal on yhdysvaltalaisen metalliyhtye Dark Angelin neljäs ja toistaiseksi viimeinen albumi vuodelta 1991. Albumi on edeltäjiään huomattavasti teknisempi ja progressiivisempi, ja sitä pidetäänkin Darkness Descendsin ohella yhtyeen parhaana.
Albumi ylsi Yhdysvaltain Billboard-albumilistalla sijalle 156.
Kappaleet
Kaikki kappaleet säveltänyt Gene Hoglan & Brett Eriksen.
Atkins
Atkins on muun muassa seuraavien henkilöiden sukunimi:
Kesäleiri (elokuva)
Kesäleiri on yhdysvaltalainen kauhuelokuva vuodelta 1983. Sen on ohjannut ja käsikirjoittanut Robert Hiltzik. Mike Kellin näytteli elokuvassa yhden viimeisistä rooleistaan. Hän kuoli juuri ennen elokuvan ensi-iltaa.
Elokuva on yksi Perjantai 13. -elokuvan suosion vanavedessä syntyneistä slasherelokuvista. Elokuvaa onkin verrattu paljon Perjantai 13. -elokuvaan juonellisten ja asetelmallisten seikkojen takia. Kesäleiri nautti kulttimaineesta erityisesti elokuvan kuuluisan loppukohtauksen vuoksi.
Juoni
Elokuva alkaa vuodesta 1975, jolloin John Baker lähti miesystävänsä Lennyn ja kahden lapsensa Angelan ja Peterin kanssa veneilemään järvelle lähellä Arawak-leiriä. Johnin ja lasten ollessa vedessä he joutuvat nuorten ohjaaman moottoriveneen yliajamiksi, mistä vain toinen lapsista jää henkiin. Kahdeksan vuotta tapauksen jälkeen Angela asustaa Martha-tätinsä ja serkkunsa Rickyn luona. Nuoret ovat lähdössä kesäksi Arawakiin leireilemään, vaikka vaitonainen Angela ei osoita innostusta kesäleiriä kohtaan. Perillä leirillä Angela joutuu muun muassa tekemisiin välittömästi hänen kiusaajikseen ryhtyvien Judin ja Megin sekä lapsia himoitsevan pedofiilikokin kanssa. Pian leirillä alkaa tapahtua mystisiä tapaturmia ja raakoja murhia, joiden kohteiksi joutuvat sekä leirin henkilökunta että leiriläiset.
Jatko-osat
Elokuvalle on virallisesti julkaistu kolme jatko-osaa: Sleepaway Camp II: Unhappy Campers ja Sleepaway Camp III: Teenage Wasteland, joissa näytteli pääosassa rockmuusikko Bruce Springsteenin nuorempi sisar Pamela Springsteen, sekä Return to Sleepaway Camp, jonka ohjauksesta vastasi ensimmäisen elokuvan tapaan Robert Hiltzik. Teenage Wastelandin jälkeen piti myös tulla Sleepaway Camp IV: The Survivor, mutta se ei koskaan valmistunut lopullisessa muodossaan. Kaikesta huolimatta keskeneräinen elokuva julkaistiin vuonna 2012 DVD:nä.
Arvi Mansikka
Arvi Mansikka (9. heinäkuuta 1890 Viipuri – 20. heinäkuuta 1931 Viipuri) oli suomalainen lausuntataiteilija ja näyttelijä.
Arvi Mansikka kävi Viipurin klassillista lyseosta ja hän siirtyi sitten Suomalaisen Maaseututeatterin oppilaskouluun, josta hän valmistui näyttelijäksi 1910. Mansikka suoritti sitten myös rautatievirkamiestutkinnon ja hän toimi rautatievirkamiehenä, lehtimiehenä, näyttelijänä ja lausuntataiteilijana. Mansikka opetti lausuntaa Viipurin Kirkkomusiikkiopistossa ja Viipurin työväenopistossa sekä toimi myös yksityisopettajana. Hän oli luennoitsijana kansan- ja työväenopistoissa, seminaareissa ja oppikouluissa. Lisäksi Mansikka kirjoitti pakinoita ja teatteriarvosteluja Viipurissa ilmestyneisiin lehtiin. Lausujana Mansikka oli erityisesti tunnettu Krylov- ja Fröling-tulkinnoistaan.
Robert Gates
Robert Michael Gates (s. 25. syyskuuta 1943 Wichita, Kansas, Yhdysvallat) on yhdysvaltalainen poliitikko, joka oli 22. Yhdysvaltain puolustusministeri ja keskustiedustelupalvelu CIA:n johtaja. Gates toimi CIA:n johtajana 6. marraskuuta 1991 – 20. tammikuuta 1993. Yhdysvaltain senaatti nimitti hänet 6. joulukuuta 2006 Yhdysvaltain puolustusministeriksi äänin 95–2 Donald Rumsfeldin erottua tehtävästä. Gates vannoi virkavalan ja aloitti tehtävässä 18. joulukuuta. Hän jatkoi puolustusministerin tehtävää myös demokraattien Barack Obaman voitettua vuoden 2008 presidentinvaalit, vuoteen 2011 asti.
Gatesilla ja hänen vaimollaan, Beckyllä, on kaksi lasta, ja puoluekannaltaan hän on sitoutumaton, joka kuitenkin sanoo ajattelevansa republikaanien tavoin.
Gates ei osallistunut Obaman virkaanastujaisiin, vaan vietti ajan sotilastukikohdassa Washingtonin ulkopuolella. Hän on kuudentena protokollassa korvaamassa presidenttiä ja ylempää johtoa mahdollisen "katastrofin" varalta.
Fort Kaministiquia
Fort Kaministiquia oli vuonna 1717 rakennettu linnoitus ja turkiskauppa-asema Ontarion provinssin luoteisosassa, Kanadassa. Linnoituksen rakennutti Kaministiquiajoen suulle ranskalainen Zacharie Robutel, sieur de la Noue. Linnoitus oli ensimmäinen eurooppalaisten tukikohta alueella ja muodostui tärkeäksi etapiksi tutkimusmatkoilla läntiseen erämaahan (nykyinen läntinen Kanada).
Britannialaisten valloitettua suuren osan Uutta Ranskaa linnoitus hylättiin joskus vuosien 1758–1760 aikana.
Linnoituksen rauniot jäivät 1880-luvulla Canadian Pacific Railway -rautatien ja hiilivuorten alle. Kopio linnoituksesta on rakennettu Fort William Historical Park -puistoon, jonkin matkaan Kaministiquiajoen ylavirtaan alkuperäisestä sijainnista.
48.39333°N, -89.23972°W
Jaakko Kangas
Jaakko Kangas (s. 1981 ) on suomalainen ohjaaja, kuvaaja ja käsikirjoittaja. Kankaan ohjaamia televisio-ohjelmia ovat muun muassa Pelimies (2016-2017), YleLeaks (2011-2016) ja Miitta-täti (2009–2011).
Silent Service
Silent Service: The Submarine Simulation (lyhyesti Silent Service) on MicroProsen kehittämä ja julkaisema sukellusvene-aiheinen simulaatiopeli. Peli on julkaistu vuonna Apple II:lle ja useille muille alustoille.
Pelille on julkaistu seuraaja Silent Service II.
Vastaanotto
Pelin Commodore 64 -versio sai arvosanaksi 88 % Zzap!64 -lehden arvostelussa.
Mikrobitin Jukka Tapanimäki antoi pelin NES-versiolle 69 pistettä sadasta.
Palkinnot
Peli on saanut Game Manufacturers Associationin palkinnon parhaana seikkailupelinä.
Al-Bussayyahin taistelu
Al-Bussayyahin taistelu oli yhteenotto Persianlahden sodan aikana 26. helmikuuta 1991 Yhdysvaltojen ja Irakin joukkojen välillä al-Bussayyahin pikkukaupungin luona Länsi-Irakin aavikolla. Amerikkalaiset kukistivat kaupungin suhteellisen helposti menettämättä mitään joukkojaan, mutta sitä on pidetty myös amerikkalaisten taholta ylimitoitettuna ja VII armeijakunnan etenemistä hidastaneena turhana yhteenottona.
Taistelu
Persianlahden sodan maaoperaatiot alkoivat 24. helmikuuta 1991 ja kohti Bussayyahia eteni amerikkalainen 1. panssaridivisioona. Kaupungin irakilaiset puolustajat olivat huomattavassa alakynnessä. Heillä oli käytössään vain yksi jalkaväen pataljoona, erikoisjoukkojen pataljoona ja yksi panssarivaunukomppania. Irakilaiset panssarivaunut olivat vanhoja T-55 panssarivaunuja ja teknisesti huomattavasti huonompia, kuin amerikkalaisten M1 Abrams-panssarivaunut. Irakilaiset olivat saaneet tiedustelutietoja, joiden mukaan kaupunkia lähestyi muutamia ranskalaisia panssarivaunuja ja panssariajoneuvoja. Irakin pääesikunta lähetti puolustajien vahvistukseksi muita panssarivaunuosastoja, mutta ne tuhottiin ilmaiskuissa jo ennen niiden saapumista alueelle.
Ennen maajoukkojen saapumista sen puolustajia vastaan hyökkäsivät amerikkalaisten Boeing AH-64 Apache -taisteluhelikopterit. Amerikkalaisen panssaridivisioonan etujoukot saapuivat paikalle 25. helmikuuta. Amerikkalaisilla oli kaksi vaihtoehtoa, kaupunki voitiin ohittaa nopeamman etenemisen mahdollistamiseksi, tai se voitiin vallata. 1. panssaridivisioonan komentaja kenraalimajuri Ronald H. Griffith päätti vallata kaupungin ja sai tähän luvan VII armeijakunnan komentaja kenraaliluutnantti Fredrik Franksiltä. Myöhemmin päätöksestä syntyi riita Norman Schwarzkopfin kanssa, joka kannatti joukkojen nopeaa etenemistä.
Seuraukset
Irakilaiset olivat menettäneet Bussayyahissa 11 T-55 panssarivaunua, 6 panssariajoneuvoa ja 11 kuorma-autoa. Kaatuneiden määrää ei tunneta ja 94 irakilaista jäi sotavangeiksi. Amerikkalaiset eivät kärsineet mitään tappioita. Myöhemmin joidenkin kriitikkojen mukaan koko taistelu oli suhteettoman suuri ponnistus amerikkalaisilta, joita vastassa oli vain mitätön ja taistelutahdoton irakilaisjoukko. Schwarzkopf väitti myöhemmin VII armeijakunnan hitaan etenemisen mahdollistaneen joidenkin Irakin armeijan osastojen vetäytymisen Kuwaitista.
Tareq Mubarak Taher
Tareq Mubarak Taher (s. 1. joulukuuta 1986 Kenia) on estejuoksija, joka edustaa Bahrainia. Alkujaan hän on Kenian kansalainen.
Tareq Mubarak Taher sai Bahrainin edustusoikeuden 1. tammikuuta 2005. Myöhemmin samana vuonna hän sijoittui 2005 maastojuoksun MM-kisoissa juniorien matkalla yhdeksänneksi. Saman vuoden heinäkuussa hän voitti 2 000 metrin estejuoksun alle 18-vuotiaiden maailmanmestaruuden Marrakechissa ajalla 5.23,95 ja elokuussa Helsingin MM-kisoissa sijoittui 3 000 metrin esteissä sijalle 15 ajalla 8.37,62 selviydyttyään viimeisenä aikavertailun kautta loppukilpailuun.
Seuraavana vuonna hän voitti Aasian sisäratojen MM-kisoissa hopeaa 3 000 metrin juoksussa ajalla 7.49,84 ja sijoittui Moskovan sisäratojen MM-kisoissa saman matkan yhdenneksitoista. Fukuokan maastojuoksun MM-kisoissa hän oli nuorten sarjassa yhdeksästoista ja Pekingissä pidetyissä nuorten MM-kisoissa Taher sijoittui hopealle Kenian Willy Rutto Komenin takana ajalla 8.16,64. Kauden lopussa hän sijoittui IAAF:n yleisurheilufinaalissa esteissä kymmenenneksi ja yleisurheilun maailmancupissa 3 000 metrin sileällä kahdeksanneksi. Osakan MM-kisoissa 2007 hän juoksi esteissä kahdeksanneksi ajalla 8.22,95. Pekingin olympialaisissa 2008 hän sijoittui 11:nneksi ja saman vuoden IAAF:n yleisurheilufinaalissa neljänneksi. Berliinin MM-kisoissa 2009 hän juoksi esteissä kymmenenneksi ajalla 8.17,08.
Tareq Mubarak Taherin siirtymiseen Keniasta Qatariin liittyy epäselvyyksiä. Virallisten Bahrainin asiakirjojen mukaan hän on syntynyt 1. joulukuuta vuonna 1989, ja että hänen alkuperäinen nimensä olisi Dennis Sang. Kenian yleisurheiluliitto on väittänyt, että Taher olisi oikeasti alun perin nimeltään Dennis Kipkurui Keter ja syntynyt jo 24. maaliskuuta 1984, jolloin olisi näin jo 21-vuotias, eikä siis olisi ollut oikeutettu osallistumaan alle 18-vuotiaiden MM-kisoihin kesällä 2005. Lopulta IAAF päätti tutkimustensa jälkeen, että Taherin oikea nimi oli ollut Dennis Kipkurui Sang ja että hänen syntymäpäivänsä on 1. joulukuuta 1986. Tästä syystä hänen suorituksensa vuoden 2005 alle 18-vuotiaiden MM-kisoissa sekä vuoden 2006 maastojuoksun MM-kisoissa ja nuorten MM-kisoissa mitätöitiin.
AKA
Kiernan Jarryd Forbes, tunnetummin AKA (28. tammikuuta 1988 – 10. helmikuuta 2023) oli eteläafrikkalainen rap-artisti.
Fentiatsiini
Fentiatsiini eli fenotiatsiini on kolmirenkainen heterosyklinen yhdiste, jonka johdoksia käytetään muun muassa antipsykoottisina lääkkeinä. Fentiatsiinijohdokset ovat kliinisesti merkittävimpiä antipsykootteja.
Ranskassa 1952 syntetisoidun klooripromatsiinin antihistamiinivaikutukset puolestaan olivat heikot, mutta yhdisteellä huomattiin olevan psykomotorista aktiivisuutta, aggressiivisuutta vähentävä vaikutus. Lisäksi se aiheutti välinpitämättömyyttä ulkomaailman ärsykkeitä kohtaan. Sen vaikutukset skitsofreniaan olivat muutakin kuin epäspesifistä sedaatiota ja voitiin puhua antipsykoottisesta lääkkeestä. Klooripromatsiinin vaikutus perustuu ensisijaisesti D2-dopamiinireseptoreita lamaavaan vaikutukseen, kuten kaikki muutkin neuroleptit. D2-reseptori vastaa muiden dopamiinireseptoreiden toiminnasta, jotka toimivat elimistön mielihyvä- ja palkitsemisjärjestelmänä.
Fentiatsiinijohannaisia antipsykoottisia lääkkeitä on kehitetty useita erilaisia, joilla jokaisella on omat haittavaikutuksena. Uudempien epätyypillisten antipsykoottien ulkoiset ja leimaavat haittavaikutukset ovat vähäisempiä kuin vanhemmilla tyypillisillä antipsykooteilla, mutta perinteiset neuroleptit ovat yleisesti voimakkaampia vaikutuksiltaan. Molemmat tyypit ovat vielä nykyään käytössä. Antipsykoottisten lääkkeiden suurimmat haittavaikutukset kuitenkin ilmenevät vasta lääkityksen lopetuksen jälkeen, pitkään jatkunut käyttö ja usea lopetuskerta muuttavat aivojen välittäjäainetasapainoa pysyvästi, jolloin lopettaminen ei ole enää mahdollista ja pahimmillaan seurauksena on lääkepsykoosi.
Monet potilaat lopettavat lääkityksen itsenäisesti, jolloin se tapahtuu liian nopeasti tai liian hitaasti. Liian nopea lopetus voi johtaa reseptoreiden rajuun välittäjäainekuormitukseen ja mielenterveyden järkkymiseen, kun taas liian hidas lopetus aiheuttaa nopeaa reseptoreiden lisääntymistä ja välittäjäainetoleranssin kasvua reseptoreiden osittaisessa lamauksessa. Lääkkeet myös sitoutuvat eri lailla erilaisiin reseptoreiden alatyyppeihin, joka voi johtaa välittäjäaineiden epätasapainoon ja haittavaikutuksiin. Rauhoittavilla lääkkeillä voi olla apua lopetuksen yhteydessä, etenkin kun käyttö on jatkunut pitkään. Stimuloivia ja psykedeelisiä aineita ei tule missään nimessä käyttää lopetuksen yhteydessä, esimerkiksi ekstaasi voi johtaa hengenvaaralliseen serotoniinisyndroomaan tai ainakin dopamiinijärjestelmän vaurioitumiseen. Lääkkeen käytön lopetuksesta toipuminen voi kestää puoli vuotta, sen jälkeen tulleet haittavaikutukset ovat todennäköisesti palautumattomia.
Yhdisteestä käytetään myös nimiä dibentsotiatsiini, tiodifenyyliamiini ja dibentso-1,4-tiatsiini.
Ikuri
Ikuri on yksi Tampereen läntisistä kaupunginosista lähellä Nokian rajaa. Se rajoittuu pohjoisessa Haukiluomaan, idässä Tesomajärven kaupunginosaan, etelässä Kalkkuun ja lännessä Myllypuroon, josta seudulla on yleisesti käytetty nimeä Tuohijoki. Pääosa Ikurista on omakotialuetta. Ikurin itäosassa on myös Virontörmän kerrostaloalue. Alueen tiet on pääosin nimetty maanviljelysaiheisesti, kuten Maamiehentie, Heinämiehentie, Marjamiehentie, Kyntäjäntie ja Kylväjäntie. Ikurista Kalkkuun ulottuvan Myllypuron luonnonsuojelualueen puronvarsilehdot on luokiteltu luontopoliittisesti arvokkaaksi Natura-kohteeksi.
Ikurissa on päiväkoti ja 1–4 vuosiluokkien koulu, joka remontoitiin 2000-luvun puolivälissä. Koulu on nykyisin Tesoman koulun toimipiste. Ikurin Virelä rakennettiin 1960-luvulla ja se on kovassa käytössä vieläkin erilaisissa tapahtumissa ja juhlissa.
Historia
Nimenä Ikuri esiintyy jo 1500-luvulla veroluetteloissa: Ikurin tilaa oli viljellyt Niilo Ijkuri hänen jälkeensä Simo Ikuri. 1600-luvun alussa tila liitettiin Hyhkyn Mattilan tilaan.
Ikuri tuli kaupunginosan nimeksi vuonna 1948 hyväksytyn asemakaavan myötä. Ikuriin laadittiin melko pian myös lisäasemakaava, jonka alue käsitti Tohlopintien, nykyisen Tesomankadun ja Tesomajärven välisen alueen nykyisen "Länsiportin" tienoille asti. Tätä lisäasemakaavaa ei kuitenkaan toteutettu. Ikurin asemakaava oli muotoiltu varsin väljäksi ja maastoa myötäileväksi. Eräänä lähtökohtana vaikuttaa olleen, että pahimpia kivikolukoita ei tonteiksi kaavoitettu, vaan jätettiin luonnonpuistoiksi.
Pääosin sodanjälkeisen rintamamiesten ja siirtoväen asuttamiseksi luotu asuma-alue oli enimmältä osaltaan Epilän Kaarilan kartanon maita. Alueella alkoi hyvin nopeasti talojen rakentaminen, jopa niin nopeasti, että ennen vuotta 1950 alueella asukasmäärä oli jo 31, vaikka tiet, sähkö ja viemäriverkosto olivat vasta rakenteilla. Kulkuteinä käytettiinkin vanhoja alueella risteilleitä kärryteitä, jotka Lamminpään, Raholan ja Villilän suunnasta johtivat Ikurin osin kivikkoisten korpimetsien ja savisten vainioiden muodostamalle alueelle. Ikuriin oli muodostettu noin 10 aarin tonttien lisäksi myös 31 parin hehtaarin suuruista asuntoviljelystilaa.
Linja-autoliikenne alkoi Ikurin vastaperustetun omakotiyhdistyksen anomuksesta Lamminpään linjan ylimääräisellä ruuhkavaunulla vuonna 1951 aluksi kaksi kertaa päivässä Haukiluomantien ja Maamiehentien risteykseen, ja sitä mukaa, kun tietä valmistui, linja ulottui Maamiehentien ja Kuokkijantien risteykseen. Linja 10:n reitti ulottui vihdoin kesällä 1953 jo Ikurintien ja Tuohikorventien risteykseen, joka muodostuikin vuosikausiksi linjan päätepisteeksi. Sekaannuksia aiheutti, että sama linjannumero 10 ajoi joka toisen vuoron Ikuriin ja joka toisen Kalkkuun. Koska tieyhteyttä ei Ikurin ja Kalkun välillä suunnitelmista huolimatta ollut, muodostettiin kaksi linjaa vuoden 1955 alkupuolella; 10 jäi vain Kalkun linjaksi ja 13 alkoi liikennöidä Ikuriin.
Ikurin asukasluku oli 1960-luvun alussa 1 257.
Virontörmän kerrostaloalue
Tesomajärven länsipuolella sijaitseva Virontörmän kerrostaloalue on virallisesti osa Ikuria, vaikka se onkin epävirallisesti nimetty ns. Länsi-Tesomaksi. Kadun varrella on Tesoman koulun Ikurin toimipiste, Tesoman neuvola ja kolme päiväkotia: Virontörmän päiväkoti, Myllärin päiväkoti ja Länsi-Tesoman päiväkoti. Virontörmän alueella sijaitsee päiväkotien ja neuvolan lisäksi vain Mestarin Krouvi -ravintola sekä K-Market Virontörmänkatu (entinen Siwa ja Valintatalo).
Johann Hermann Schein
thumb|Johann Hermann Schein Johann Hermann Schein (20. tammikuuta 1586 Grünhain – 19. marraskuuta 1630 Leipzig) oli saksalainen säveltäjä.
Johann Hermann Schein syntyi Grünhainissa ja siirtyi isänsä kuoleman jälkeen Dresdeniin. Hän opiskeli vuosina 1603–1607 Pfortassa ja vuosina 1608–1612 Leipzigin yliopistossa. Schein vietti koko elämänsä Saksassa, mutta hänen musiikissaan oli useasti italialaisia vaikutteita. Hän kirjoitti jokseenkin yhtä paljon uskonnollista ja maallista musiikkia.
Schein kuoli 44-vuotiaana. Hän oli kärsinyt tuberkuloosista, kihdistä, keripukista ja munuaissairaudesta.
Trujillo
Trujillo on kaupunki Luoteis-Perussa. Se sijaitsee Mochejoen alajuoksulla lähellä sen suuta Tyyneen valtamereen. Trujillo on La Libertadin alueen pääkaupunki. Se on Perun kolmanneksi suurin kaupunki.
Alueet
Trujillon kaupunkialueen (jossa on noin 270 000 asukasta) lisäksi Trujilloon kuuluvat seuraavat alueet: La Esperanza, El Milagro, El Porvenir, Florencia de Mora, Victor Larco Herrera, Huanchaco, Laredo, Moche ja Salaverry.
Ilmasto
Trujillon ilmasto on koko vuoden melko miellyttävä. Lämpimintä on helmi-maaliskuussa, jolloin keskimääräinen päivän ylin lämpötila on noin 26 °C, viileintä syyskuussa, ylin lämpötila noin 20 °C. Sadetta saadaan vain viitisen millimetriä vuodessa.
Ilmastonsa vuoksi Trujilloa kutsutaan Perussa Ikuisen kevään kaupungiksi.
Väestö
Vuoden 2005 väestönlaskennan mukaan asukkaita on 757 266 eli 2,9 % koko Perun väestöstä ja puolet Libertadin alueen väestöstä.
Vuoden 2015 arvio on lähes 800 000 asukasta, Se on Perun kolmanneksi suurin kaupunki Liman ja Arequipan jälkeen.
Historia
Diego de Almagro perusti kaupungin 1534 nimellä "Villa Trujillo" Francisco Pizarron syntymäpaikan, Espanjan Extremadurassa sijaitsevan Trujillon kunniaksi. 23. marraskuuta 1537 Espanjan kuningas Kaarle I antoi sille kaupunkioikeudet.
Kulttuuri
Trujillossa pidetään joka tammikuu kansallinen marinera-tanssikilpailu. Lokakuussa on kansainvälinen Festival Internacional de la Primavera, jossa on muun muassa maanosan kauneuskuningattarien kulkue sekä erikoisten autojen näyttely.
Henry F. Schaefer, III
Henry F. Schaefer, III (s. 8. kesäkuuta 1944) on yhdysvaltalainen kemisti ja maailman kuudenneksi viitatuin kemian tutkija. Hän on Georgian yliopiston kemian professori ja laskennallisen kemian keskuksen johtaja. Hän on myös Discovery Instituten, ISCID:in ja International Academy of Quantum Molecular Sciencen jäsen.
Koulutus
Schaefer valmistui kandidaatiksi Massachusetts Institute of Technologysta kemiallinen fysiikka pääaineenaan vuonna 1966 ja tohtoriksi Stanfordin yliopistosta vuonna 1969. Hän toimi Kalifornian yliopiston Berkeleyn kampuksen kemian professorina vuosina 1969–1987. Vuodesta 1987 hän on ollut Georgian yliopiston laskennallisen kemian professori.
Sui Lu
Sui Lu (, s. 1. huhtikuuta 1992 Zhuzhou) on kiinalainen telinevoimistelija, maailmanmestari ja Aasian kisojen kultamitalisti.
Sui on voittanut voimistelijanurallaan viisi MM-mitalia, joista yhden kultaisen. Aasian kisoista hän voitti Kantonissa 2010 neljä kultamitalia.
Valhalla
thumb|Valhalla, jota vartioi portilla [[Heimdall, on kuvattu tässä 1600-luvun islantilaisessa käsikirjoituksessa keskiajan kaupunkeja muistuttavaksi.]] Valhalla (, ”kaatuneiden soturien sali”) on sankarivainajien asuinsija skandinaavisessa mytologiassa. Se on jumala Odinin sali, jonne valkyriat toivat urhoollisesti kuolleet soturit ja muut Odinin suosikit nauttimaan syömingeistä ja juomingeista. Odin valitsi ensin puolet sotureista, kun taas toinen puolikas kuului erään myyttiversion mukaan Freijalle. Valhallan sotureita kutsuttiin nimellä einherjar. He taistelivat keskenään päivittäin mutta heräsivät joka ilta uudestaan eloon jatkaakseen syöminkejä ja taisteluita.
Valhallassa sanottiin olevan 540 ovea, ja sen katot oli päällystetty kultaisilla kilvillä ja pylväät keihäillä ja tuolit rintapanssareilla. Ragnarökin koittaessa jokaisesta ovesta mahtuu marssimaan rivissä 800 soturia taistelemaan Odinin rinnalla.
Valhalla-nimi sisältää muinaisenglannista omaksutun ”salia” tarkoittavan lainasanan. Nimen otaksutaan syntyneen Englannin skandinaavisissa siirtokunnissa 900-luvulla. Uskomukset soturien paratiisista ja Odinin salista kuitenkin lienevät vanhempaa perua.
Dariénin kansallispuisto
thumb|[[Täpläarakari (Pteroglossus torquatus) on yksi kansallispuiston lintulajeista.]] thumb|Kansallispuisto on [[tiikerikissan (Leopardus tigrinus) asuinaluetta.]] Dariénin kansallispuisto on kansallispuisto, biosfäärialue ja Unescon maailmanperintökohde Panamassa. Maailmanperintöluetteloon puisto lisättiin vuonna 1981. Kansallispuisto sijaitsee maan itäosassa Dariénin maakunnassa Kolumbian rajalla. Kansallispuiston alue on lähes 6 000 neliökilometrin laajuinen, se kohoaa kivikkoiselta Tyynenmeren rannikolta alangoille ja ylängöille ja vuoria verhoavien pilvimetsien kautta 1 845 metriä korkealle Cerro Tacarcuna -vuorelle. Vuori on lähellä Karibianmeren rannikkoa.
Kansallispuistossa on noin 2 500 kasvilajia, sekä lukemattomia lintu-, maaeläin ja jokikalalajeja. Kotoperäisiin nisäkkäisiin kuuluvat pekarit, tapiirit, panamanhiiriopossumit, puumat, jaguaarit ja oselotit. Lintulajeja on tavattu 533, joihin kuuluu suuri ja voimakas petolintu, harpyija.
Varvasastuja
Varvasastujia ovat eläimet, joilla kävellessä ainoastaan varpaat osuvat maahan. Varvasastujat pystyvät yleensä liikkumaan nopeammin, ketterämmin ja vähemmän äänekkäästi kuin kanta-astujat. Varvasastujia ovat esimerkiksi useimmat petoeläimet (eli kissaeläimet ja koiraeläimet) sekä linnut.
Kavioeläimet ja sorkkaeläimet, esimerkiksi hevoseläimet ja märehtijät, ovat kärkiastujia. Ihminen taas on kanta-astuja, kuten karhutkin (isopandaa lukuun ottamatta). Varvasastunnan ja kanta-astunnan välimuotojakin on, esimerkkeinä isopanda ja norsut.
Kuhlberg
Kuhlberg on muun muassa seuraavien suomalaisten henkilöiden sukunimi:
I Am Your God
I Am Your God julkaisi maaliskuussa 2020 "Flowers on Your Grave" -nimisen kappaleen, jonka Spotify lisäsi soittolistoilleen. Saksalaisen levy-yhtiö Out of Line Musicin edustaja kuuli kappaleen ja solmi elokuussa 2020 yhtyeen kanssa levytyssopimuksen. Debyyttialbumi The Resurrection julkaistiin kaksi kuukautta myöhemmin 23. lokakuuta 2020. Yhtyeen kappaleet saivat myös ensimmäisen kerran radiosoittoa Radio Rockilla.
1451 Granö
1451 Granö on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Turun yliopiston kanslerin J. G. Granön mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Grano.
Granön likimääräinen läpimitta on 13 kilometriä. Kohde sijaitsee Auringosta suunnilleen 2,2 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta.
Jousimies
Jousimies (latinaksi Sagittarius, genetiivi Sagittarii, lyhenne Sgr, merkki 20px) on eteläinen eläinradan tähdistö. Tämä runsastähtinen, laaja eteläisen taivaan tähdistö näkyy huonosti Suomessa. Linnunradan keskus sijaitsee Jousimiehessä ja Linnunradan vyö on sen alueella leveimmillään, minkä ansiosta tähdistössä on erityisen runsaasti tähtijoukkoja ja kaasusumuja. Jousimiehen kirkkain tähti on Kaus Australis eli Epsilon Sagittarii. Jousimiehestä on löydetty juuri Linnunradan ulkopuolella sijaitseva Jousimiehen kääpiögalaksi. Jousimiestä, Sagittarius, ei saa sotkea Nuolen (Sagitta) pieneen tähdistöön, jonka lyhenne on Sge, Jousimiehen Sgr.
Ekvivokaatio
Ekvivokaatio (samalausunta) tarkoittaa argumentointivirhettä, joka syntyy kun saman sanan eri merkitykset sekoitetaan toisiinsa, esimerkiksi kun homonyymejä pidetään synonyymeinä (”Söin lakkaa.” ”Mutta sehän on myrkyllistä?” [marja vs. pintakäsittelyaine]). Tyypillisesti ekvivokaatio perustuu polysemioille, joissa samalla sanalla on useita toisiinsa läheisesti liittyviä ja vaikeasti erotettavia merkityksiä, ei yllä olevan esimerkin kaltaisille homonymioille, joissa merkitykset ovat toisistaan selvästi erillään.
Jousimies
Paljon huomiota herättänyt ”Wow!-signaali” vastaanotettiin vuonna 1977 Jousimiehen suunnalta.
Ekvivokaatio
Ekvivokaatio toisistaan selvästi eroavien sanan merkitysten suhteen
Tien toisella puolen kasvoi neljä koivua ja toisella puolen kuusi.
Jousimies
Jousimiehen Teepannu
Jousimiehen τ, ζ, σ, φ, λ, ε, δ, η ja γ2 muodostavat tunnetun "epävirallisen tähtikuvion" eli asterismin, Teepannun. Tähdet δ Sgr (Kaus Media), ε Sgr (Kaus Australis), ζ Sgr (Ascella), ja φ Sgr muodostavat teepannun säiliön, kansi on λ Sgr (Kaus Borealis):n kohdalla ja γ2 (Alnasl) on kaatonokan kärki sekä σ Sgr (Nunki) ja τ Sgr muodostavat kahvan.
Ekvivokaatio
Ekvivokaatio toisistaan selvästi eroavien sanan merkitysten suhteen
Lause voidaan tulkita sekä siten, että puita on yhteensä viisi (neljä Betula pendulaa ja yksi Picea abies), että siten, että puita olisi kymmenen (toisella puolen neljä Betula pendulaa ja toisella puolen kuusi Betula pendulaa). Jos lauseen esittäjä viittasi kaksiselitteisellä sanalla "kuusi" yhteen Picea abies -lajin puuhun, mutta hänen tulkitaan viittaavan kuuteen koivuun, ja tämän jälkeen esitetään, että henkilö on selvästi väärässä, koska tien toisella puolella ei kasva kuutta koivua, kyseessä on ekvivokaatio.
Jousimies
Muuta Jousimiehen tähdistä
α Sgr (Rukbat) ei ole suinkaan Jousimiehen kirkkain tähti, sillä se on magnitudiltaan melko himmeä: 3,96.
Ekvivokaatio
Ekvivokaatio toisistaan selvästi eroavien sanan merkitysten suhteen
Englannin kielen tunnetuin ekvivokaatio liittyy sanaan ”man”, joka voi tarkoittaa sekä ihmistä (Homo sapiens) että miestä (urospuolinen Homo sapiens):
Suomen kielessä on vähän varsinaisia homonyymejä, ja siksi tämän tyyppiset ekvivokaatiot liittyyvät suomen kielessä useimmiten yhdyssanoihin ja sanaliittoihin:
Historiallisesti tunnetuin tämän tyylilajin ekvivokaatio lienee ollut kuningatar Marie-Antoinetten sanomaksi väitetty lausahdus Kansalla ei ole leipää – mikseivät he syö leivonnaisia?. Ranskan kielessä Marie-Antoinetten käyttämä sana, joka voidaan käyttää ”leivonnaiseksi”, voi merkitä myös ”pettua”; niinpä kuningattaren hyvää tarkoittanut kysymys vääristettiin, ehkä tietoisesti, merkitsemään ylimielistä asennoitumista kansakunnan nälänhätään. Tosin on väitetty, että koko lausahduskin olisi keksitty propagandaksi.
Ekvivokaatio hienovaraisempien merkityserojen suhteen
Käytännössä suuri enemmistö ekvivokaatioista perustuu merkityseroille, jotka on vaikeampaa tunnistaa ja jotka ovat hienovaraisempia kuin yllä esitetyt ekvivokaatiot, jollaisia on yleensä helppo välttää. Kielifilosofiassa klassinen analyysi kielen polysemisyydestä on Ludwig Wittgensteinin teoria perheyhtäläisyyksistä. Esimerkiksi sanalle 'peli' (tämä on Wittgeinsteinin oma esimerkki) ei ole löydettävissä sellaista määritelmää, joka kattaisi kaikki peleiksi kutsutut asiat ja silti erottaisi pelit mielekkäällä tavalla ei-peleistä. Niin Wittgenstein esitti, että sanojen erilaiset käyttötavat muodostavat perheen, jonka kaikkia yksittäisiä jäseniä ei tarvitse yhdistää mikään yksittäinen piirre, mutta joista jokainen jakaa joitain piirteitä muiden joukon jäsenten kanssa, kuten perheen jäsenet keskenään. Tällaiset sanojen käyttötapoihin liittyvät merkityserot ovat monesti vaikeasti tunnistettavia mistä syntyy usein päättelyvirheitä.
Esimerkiksi voidaan ottaa sana 'sana'. Toisaalta 'sana' tarkoittaa merkitsijää. Tässä merkityksessä 'kuusi' (tarkoittaen puuta) ja 'kuusi' (tarkoittaen lukua) ovat sama sana. Toisaalta sanalla voidaan tarkoittaa merkitsijän ja merkityn kokonaisuutta, jolloin voidaan sanoa että 'kuusi' (puu) ja 'kuusi' (luku) ovat eri sana. Jos joku päättelisi, että tämä rikkoo ristiriidan lakia, koska 'kuusi' ja 'kuusi' sekä ovat että eivät ole sama sana, kyseessä olisi ekvivokaatio.
Toisen esimerkin tarjoaa sana 'sosialismi'. Esimerkiksi Yhdysvalloissa Pohjoismaista yhteiskuntamallia kutsutaan monesti 'sosialismiksi' tai 'demokraattiseksi sosialismiksi'. Toisaalta sanalla viitataan Neuvostoliiton ja muiden reaalisosialistimaiden valtiomalliin. Näin joku voi päätellä, että koska neuvostososialismi oli toimimaton talousjärjestelmä, näin myös pohjoismaisen 'sosialismin' (joka on markkinatalouden eräs muoto) täytyy olla toimimaton talousjärjestelmä. Päättelyvirhe perustuu ekvivokaatiolle sanan 'sosialismi' suhteen.
Muuta
Virkkeen monitulkintaisuus, joka johtuu muusta syystä kuin samankuuloisista sanoista, on amfibolia eikä ekvivokaatio.
Viitteet
Äquivokation
Daniel Carcillo
Daniel Carcillo (s. 28. tammikuuta 1985 King City, Ontario, Kanada) on kanadalainen uransa päättänyt jääkiekkoilija. Hän kuului NHL:n pahimpiin ärsyttäjiin ja osasi tarvittaessa myös tapella. Carcillo pelasi toisinaan myös kiekollisena hyvää kahden suunnan peliä. Hän on italialaista syntyperää.
Seuraura
Kaudeksi 2005–2006 Carcillo siirtyi Pittsburgh Penguinsin organisaatioon. Hän pelasi lähes koko kauden farmijoukkue Wilkes-Barre/Scranton Penguinsissa, AHL:ssä, mutta pelejä kertyi myös viisi sarjatasoa alempaa ECHL-joukkue Wheeling Nailersista. Carcillon AHL-tulokaskausi toi 57 runkosarjaottelussa tehot 11+13=24 sekä 311 jäähyminuutia, joilla hän sijoittui koko liigan jäähypörssissä neljänneksi. Kaudella 2006–2007 Carcillo oli 21 osumallaan Penguisin kolmanneksi paras maalintekijä. Helmikuussa 2007 Pittsburgh Penguins kuitenkin kauppasi hänet ja vuoden 2008 kolmannen kierroksen varausvuoron Phoenix Coyotesiin vaihdossa Georges Laraqueen. Carcillo pelasi Coyotesissa ensimmäisen NHL-ottelunsa 3. maaliskuuta 2007 ja vietti siellä loppukauden ilman farmikomennuksia tehden 18 runkosarjaottelussa tehot 4+3=7.
Heinäkuussa 2011 Carcillo teki vuoden mittaisen ja 775 000 dollarin arvoisen sopimuksen Chicago Blackhawksin kanssa. Maaliskuussa 2012 hän teki Blackhawksin kanssa kaksivuotisen ja 1,65 miljoonan dollarin arvoisen jatkosopimuksen. Carcillo pystyi pelaamaan kaudella 2011–2012 vain 28 ottelua. Hänen ottelumääräänsä rajoittivat kolme erillistä pelikieltoa, joulukuussa 2011 tullut aivotärähdys ja tammikuussa 2012 tullut leikkausta vaatinut polvivamma. Työsulun lyhentämällä kaudella 2012–2013 Carcillo pelasi 23 runkosarja- ja neljä pudotuspeliottelua. Hän oli sivussa 15 runkosarjaottelua tammikuussa 2013 tulleen polvivamman vuoksi. Blackhawks voitti kauden päätteeksi Stanley Cupin ja Carcillo sai nimensä pokaaliin, vaikkei pelannut yhtään finaaliottelua ja vaikka oli sivussa yli puolet runkosarjaotteluista.
Maajoukkueura
Carcillo oli voittamassa alle 18-vuotiaiden maailmanmestaruuden vuonna 2003.
Yhteishyödyke
Yhteishyödykkeet ovat omaisuutta, esimerkiksi luonnonvaroja, jotka eivät ole kenenkään omistuksessa. Niitä ovat esimerkiksi ilma ja valtameret. Käsite yhteishyödyke, res communes, on peräisin antiikin Roomasta, jossa omaisuus jaoteltiin kolmeen osaan. Kaksi muuta olivat yksityinen eli res privatae ja valtiollinen eli res publicae. Alan tutkijoihin kuuluu Nobelin taloustieteen palkinnon vuonna 2009 saanut Elinor Ostrom.
Aiheesta muualla
The commons Los comunes
Tackyn kapina
Tackyn kapina oli pääsiäisestä huhtikuun alussa 1760 vähintään tammikuuhun 1761 jatkunut orjakapina Ison-Britannian tuolloin hallitsemalla Jamaikalla. Kapina sai nimensä yhden johtajansa Tackyn mukaan. Siihen osallistui tuhansia orjia ympäri Jamaikaa. Monet heistä olivat akaneja nykyisen Ghanan alueelta. Tacky teloitettiin vain viikon jälkeen, mutta muut kapinajohtajat, kuten Apongo ja Simon jatkoivat vastarintaa vielä lähes vuoden. Täyttä selvyyttä kapinoitsijoiden lopullisista tavoitteista ei ole. Yksi mahdollinen kapinan epäonnistumisen syy onkin yhtenäisen tavoitteen puute.
Kapinan aikana kuoli noin 60 valkoista ja noin 500 orjaa. Kapina voidaan nähdä osana brittien samaan aikaan käymää seitsenvuotista sotaa. Afrikkalaisten orjien harjoittaman perinteisen uskon eli obeah'n harjoitus tukahdutettiin kuolemantuomiolla.
Tausta
Englanti oli kieltänyt afrikkalaiset uskot siirtokunnissa vuonna 1696, mutta koska orjia tuotiin siirtokuntiin jatkuvasti lisää, afrikkalaiset uskonnot pysyivät tästä huolimatta elinvoimaisina. Niitä harjoitettiin siirtokunnissakin salaa valkoisilta. Monet erityisesti Englannin siirtomaihin tuodut orjat olivat peräisin Guineanlahden alueelta Kultarannikolta, joka käsittää nykyisen Ghanan alueen. Afrikkalaista uskontoa ja siihen joskus liittynyttä kapinointia ylläpitivät etenkin alueelta peräisin olleet akaneihin kuuluvat koromantit. Afrokaribialaista uskonnollisuuden ja parantamisen perinnettä kutsuttiin nimellä obeah. Termi itsessään yleistyi kuitenkin varsinaisesti vasta kapinan ja siihen liittyneen obeahin harjoittamisen kiellon yhteydessä.
Kapina
Tackyn kapina puhkesi pääsiäisenä 1760. Iso-Britannia kävi samaan aikaan Ranskan vastaista seitsenvuotista sotaa, jonka osana Tackyn kapina voidaan nähdä. Tacky oli kapinan johtohahmo. Hänen nimensä lienee johdettu akanin kielen päällikköä tarkoittavasta sanasta. Kapinoitsijat liittivät Tackyyn erilaisia taikavoimia, kuten kyvyn pysäyttää luoteja kädellään ja viskaista ne takaisin päin vastustajaansa. Vastaavat uskomukset eivät rajoittuneet Jamaikalle, vaan samaan tapaan niitä esiintyi esimerkiksi myöhemmässä Haitin vallankumouksessa. Tackyn johdolla kapinalliset valtasivat aseita ja ruutia Port Morian kaupungista, josta noin 150 kapinallista marssi sisämaahan keräten samalla mukaansa uusia jäseniä. Joidenkin brittien sittemmin kuulustelemien orjien mukaan alun perin orjien oli tarkoitus hyökätä samaan aikaan useille eri kohteille Jamaikalla, mutta Tacky aloitti iskut sovittua aikaisemmin huhtikuun alussa.